เผลอเอาเท้าไปโดนฟันสุนัขของเพื่อนบ้าน(สุนัขยังไม่ได้ฉีดวัคซีนพิษสุนัขบ้า) เป็นรอยฟันนิดนึง กระผมต้องไปฉีดวัคซีนพิษสุนัขไหมครับ เมื่อปลายเดือน เม.ย ที่ผ่านมาพึ่งโดนสุนัขข่วนและฉีดวัคซีนกระตุ้น ไป 1 เข็ม
สวัสดีค่ะ หากเคยได้ฉีดวัคซีนป้องกันพิษสุนัขบ้าครบตามกำหนดนัดไปแล้วอย่างน้อย 3 เข็ม และได้ฉีดกระตุ้นไป 1 เข็มเมื่อ ปลายเดือน เม.ย. 61 เมื่อเท้าไปโดนฟันสุนัขจนเห็นเป็นรอยฟันดังกล่าว อาจเลือกฉีดวัคซีนกระตุ้นอีก 1 เข็มหรือหากสามารถเฝ้าติดตามอาการของสุนัขได้ อาจใช้การเฝ้าติดตามอาการไปก่อนก็ได้ เนื่องจากการมีแค่รอยฟันที่ผิวหนัง โดยผิวหนังไม่มีบาดแผลที่มีเลือดออก โอกาสที่จะติดเชื้อพิษสุนัขบ้านั้นถือว่าน้อย ดังนั้น หากสุนัขไม่มีอาการผิดปกติภายใน 3-4 วัน และไม่ตายหรือหนีหายไปภายใน 14 วัน แสดงว่าสุนัขไม่ได้เป็นโรคพิษสุนัขบ้า จึงไม่จำเป็นต้องไปฉีดวัคซีนพิษสุนัขบ้าค่ะ